**NOTĂ INFORMATIVĂ**

**la proiectul ordinului cu privire la modificarea ordinului ministrului finanțelor nr.91/2019 cu privire la aprobarea design-ului mărcii „Timbru de acciz/Timbru de consum”**

|  |
| --- |
| **1.** **Denumirea autorului şi, după caz, a participanţilor la elaborarea proiectului** |
| Proiectul ordinului cu privire la modificarea ordinului ministrului finanțelor nr.91/2019 cu privire la aprobarea design-ului mărcii „Timbru de acciz/Timbru de consum” a fost elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul ordinului nominalizat a fost elaborat în vederea executării prevederilor Titlului IV „Accizele” din Codul fiscal nr.1163/1997 și ale Hotărârii Guvernului nr.1427/2007 pentru aprobarea Regulamentului privind modul de procurare şi aplicare a timbrelor de acciz pe articolele din tutun, în partea ce ține de aprobarea designului mărcii „timbrelor de acciz/timbrelor de consum” aplicabile începând cu 01 ianuarie 2024 pentru produsele din tutun și produsele conexe.  Astfel, se propune completarea ordinului respectiv cu o anexă nouă, Anexa nr.3, care va prevedea noile cerințele tehnice ale designului mărcii „timbrelor de acciz/timbrelor de consum”, aplicabile începând cu 01 ianuarie 2024 pentru produsele din tutun și produsele conexe, inclusiv anul emiterii timbrului de acciz/timbrului de consum.  Totodată, prevederile și Anexa nr.2 care vizează design-ul mărcii timbrelor de acciz/timbrelor de consum aplicabile până la 31 decembrie 2023 se abrogă la data de 01.01.2024. |
| **3.** **Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene.** |
| Proiectul ordinului în cauză nu are drept scop armonizarea legislației naționale cu legislația Uniunii Europene. |
| **4.** **Principalele prevederi ale proiectului şi evidențierea elementelor noi** |
| Modificările și completările propuse la Ordinul nominalizat rezultă din necesitatea corelării prevederilor actelor normative elaborate de Ministerul Finanțelor cu prevederile Codului fiscal. |
| **5. Fundamentarea economico-financiară** |
| Nu implică cheltuieli financiare suplimentare. |
| **6. Modul de încorporare a actului în cadrul normativ în vigoare** |
| Ajustarea cadrului normativ aferent procedurii de solicitare/eliberare a timbrului de acciz/de consum se efectuează concomitent.  În acest sens, Ministerul Finanțelor asigură procesul de consultare concomitentă a prezentului proiect de Ordin și proiectul Hotărârii Guvernului cu privire la modificarea Regulamentului privind modul de procurare şi aplicare a timbrelor de acciz/timbrelor de consum pe produsele din tutun, cartuşele şi rezervele pentru ţigaretele electronice, inclusiv ţigaretele electronice de unică folosinţă, preparatele destinate utilizării în cartuşele şi rezervele pentru ţigaretele electronice de la poziţia tarifară 2404, produsele din tutun şi înlocuitorii din tutun (amestecuri fără tutun pe baza frunzei de ceai) de la poziţiile tarifare 240399900 şi 2404, aprobat prin Hotărârea Guvernului nr. 1427/2007. |
| **7.** **Avizarea şi consultarea publică a proiectului** |
|  |